कई दिनों से भूखे भाई-बहन को देख ज्योति (15 वर्ष) पड़ोस से थोड़ा खाना मांगकर लाई थी। वह अपना खाना अपने भाई को देना चाहती थी, लेकिन उसकी बहन ने भी खाने की मांग की तो रोटियां कम पड़ गईं और उसने दुखी होकर यह आत्मघाती कदम उठा लिया। जगराना का कहना है कि उसकी बेटी रोटी कम पड़ने के गम में फंदे पर झूल गई। जबकि प्रशासन का दावा दूसरा है। महिला के पास अंत्योदय कार्ड था। उसे जनवरी माह का राशन मिला था। पांच फरवरी को राशन लेकर जगराना आई थी। कार्ड पर यह सब चढ़ा है। लेकिन फरवरी का राशन परिवार को अब तक नहीं मिला।